અરનેશકુમારના કેસમાં સુપ્રીમ કોર્ટે ચુકાદો આપ્યો હતો કે કોઈના પણ વિરુદ્ધ દાખલ થયેલી પ્રાથમિકીમાં અપરાધની મહત્તમ સજા સાત વર્ષ સુધીની હોય તો તેવા કેસમાં સીઆરપીસી ૪૧ અને ૪૧-એની જોગવાઈઓનું પાલન કરવું જોઈએ. ધરપકડ અનિવાર્ય છે કે કેમ તે મુદ્દાની સમીક્ષા કર્યા પછી જ ધરપકડ કરી શકાય, અન્યથા ન્યાયિક મેજિસ્ટ્રેટ ધરપકડ કરવામાં આવેલી વ્યક્તિના ન્યાયિક રિમાન્ડ નહીં લે. અલ્હાબાદ હાઇકોર્ટે પોલીસને ફરમાવ્યું કે હાઇકોર્ટના 2014ના એક આદેશ દ્વારા સર્મિથત સીઆરપીસીની જોગવાઈઓનું પાલન કર્યા વિના એક દલિત મહિલા અને તેની પુત્રી પર થયેલા હુમલાના ચાર આરોપીઓની ધરપકડ ના કરી શકે. કેસ આઈપીસી ઉપરાંત એસસી-એસટી કાયદા હેઠળ થયો હોવા છતાં કોર્ટે પોલીસને નિયમિત ધરપકડ કરતાં રોક્યા હતા.